section_heading: Dunav
paragraph_text: Dunav ima višestruko značenje za Rumunjsku. To je najduža Rumunjska rijeka plovna cijelim tokom kroz zemlju. U prošlosti rijeka je bila na nekim dijelovima teško plovna uzvodno, no to je regulirano brojnim hidroelektranama (od kojih je najznačajnija ona Đerdapska koja je sagrađena skupa s bivšom SFRJ). Od Dunava do Crnog mora napravljen je kanal do luke Constanta (najveće morske luke u Rumunjskoj). Tako je veliki plovni put Rajna - Majna – Dunav još više dobio na važnosti. Druga velika važnost Dunava što se njegov les s ušća morskim strujama nanosi na morsku obalu Rumunjske pa je obala puna pješčanih plaža. Treća velika važnost Dunava je njegov hidroenergetski potencijal. Na Dunavu ima mnogo hidroelektrana. Četvrta je potencijal za navodnjavanje u poljoprivredno razvijenim nizinskim područjima. Peto bogatstvo Dunava je njegovo bogatstvo ribom; jer glavnina ribolova otpada na riječni ribolov.